text: Nógv fólk høvdu leitað sær oman í Gundadal til dyst á ólavsøku tann 29. Juli. Í hesum samanhangi, var talan um dystin millum HB – NSÍ. Og lat tað verða sagt beinanvegin, talan var um ein rættiliga javnan og málríkan dyst.
text: #000000
text: At hetta var fyrsti dystur hjá NSÍ eftir steðgin, var møguliga til at síggja, tí avleveringarnar vóru ikki so neyvar. Tó vísti tað seg at NSÍ stóð sera væl á vøllinum, og førdi hetta við til at HB hevði ógvuliga trupult við at stýra dystinum. Ikki nógvir málmøguleikar vóru at hóma í fyrra hálvleiki, men tó vísti tað seg at NSÍ høvdu tær naskaru royndirnar ímóti málinum. Í 21 min varð bóltur spældur inn um HB verjuna, Klæmint stríðist væl og úti í høgru síðu í brotsteiginum leggur hann bóltin flatt innfyri, men tíverri vóru ikki nakrir NSÍ leikarar inni feltinum sum fekk fótin á bóltin og tískil spurdist einki burturúr tí støðuni. Tá ið 32 minuttir vóru leiktir, leggur Einar ein góðan bólt inn fyri frá vinstru, Klæmint fær høvdið á bóltin, men tíverri bjargaði málverjin hjá HB. Tað vísti seg at NSÍ sat á dystinum, og tá ið 35 minuttir vóru leiktir, fær Jann Martin bóltin í vinstru síðu, trekkir fram og leggur bóltin afturfrá til Karl sum skjýtir, men uppum. Eftir hetta var ikki tað stóra sum hendi, og farið var til hálvleiks við støðuni 0-0.
text: #000002
text: Um fyrri hálvleikur byrjaði róliga, so var støðan hin øvugta í seinna hálvleiki. Í 46 minutti verður Jann Martin spældur fríur av Árna, hann leggur bóltin flatt innfyri frá høgru síðu í brotsteiginum, men málmaðurin hjá HB leggur seg niður og tekur hann. Tá ið 50 minuttir eru farnir vinnur Karl bóltin aftanfyri miðjuna og NSÍ fara í skjótt mótálop. Bólturin verður spældur skjótt frameftir, og tað endar við at Árni leggur bóltin inn fyri frá vinstru, Jann Martin rennur fram ímóti, men skotið frá trýstum vinkli, rakar á stongina og aftur á málmannin. Ein hevði kenslu av sum NSÍari hesa løtu, at hesum dysti var væl gjørligt at fáa stig heimaftur við sær.
text: #000003
text: So hendi tað sum man ikki vónaði fór at henda. Eftir uppspæl frá verjuni verður bólturin spældur niðan á Einar sum er staddur á vinstru síðu á miðjuni. Einar verður trýstur av HB leikara, og ger av at leggja bóltin aftur. Trupulleikin var tó at verjan var á veg fram, og hesa støðu lesir Símin Samuelsen væl. Hann gerst púra fríur ímóti Kristian, og leggur bóltin í netið til 1-0 til HB. NSÍ valdi tó ikki at geva skarvin yvir. Tá ið 65 minuttir vóru leiktir framdi Heðin Askham sína fyrstu útskifting sum NSÍ venjari. Jann Martin fór út fyri Magnus. Tá ið 69 minuttir vóru farnir, vinnur NSÍ sær fríspark beint uttanfyri brotsteigin. Klæmimt skjýtir væl, men málmaðurin bjargar og koyrir bóltin út til horna. Horna verður lagt væl innfyri, og eftir eitt sindur av mannligum stríðið inni í feltinum, endar tað við at Pól Jóhannus skorar til 1-1.
text: #000004
text: Tá ið 73 minuttir vóru farnir, gerst støðan 2-1 til HB. Símin Samuelsen fær einaferð enn, sum so mangan, bóltin úti í vinstra borið, sleppur at reka allan vegin inn í brotsteigin, trekkir forbí tveir NSÍ leikarar og smekkar bóltin í netið til 2-1. Tá ið 80 minuttir vóru farnir, ger NSÍ eitt fríspark beint uttanfyri brotsteigin. Símin Samuelsen verður settur at skjóta, og verður bólturin lagdur hegnisliga uppum múrin og í netið til støðuna 3-1. Nú skuldi ein trúð at teir gulu fóru at geva upp, men stríðsandin var tó til staðar. Hetta gav eisini úrslit tá ið 86 minuttir vóru leiktir, tá ið Klæmint spælir Árna púra frían, og Árni leggur bóltin forbí málmannin til støðuna 3-2. NSÍ royndi at satsa seinastu løtuna, við at seta unga og nýggja Harald Højgaard inn fyri Karl. Tað skuldi tó vísa seg at vit ikki fingu fleiri møguleikar, og tískil vann HB ólavsøkudystin 3-2 á NSÍ. Tó haldi eg at sigast kann, at góðar taktir vóru vístar í hesum dysti.
text: #000005
text: Leikskráin til dystin í dag kl. 16.00 við Løkin, NSÍ – 07 Vestur
text: #000006
text: Fyrsti dystur á nýggja graslíkinum verður leiktur í dag. Formaðurin heitir á øll viðhaldsfólk um at møta upp og stuðla liðinum og takkar samstundis Runavíkar kommunu fyri arbeiðið. Kaja Joensen tosar um felagsskapin NSÍ og týdningin av at “SAMAN STANDA VIT STERK!” Leikskráin, TAK NIÐUR
text: #000007
text: Mikudagin kl 16.30 skal NSÍ spæla ímóti HB í Gundadali. Hettar er fyrsti dystur í kappingini um at vinna seg víðari í kappingini um Løgmanssteypið. Tað hevur týdning at vit øll fara suður at stuðla okkara monnum mikudagin, her er hvør dystur ein finala. So vit vóna at NSÍ viðhaldsfólkini møta fjølment upp í...
text: #000010
text: NSÍ vann stórsigur á AB á Argjum í dag. Endaliga úrslitið var 0-7, men tað kundi eins væl verið størri. Dysturin í dag var besta dømi um, hvat hendir, tá alt riggar hjá øðrum liðinum og einki hjá hinum. NSÍ byrjaði við hesum 11: Andras, Jónhard, Per, Jens, Einar, Árni, Sjúrður, Magnus, Andy, Jann Martin...
text: #000012
text: Tað er trupult at skriva óheft um ein dyst í sigursrúsinum av einum 5-1 sigri. Og tað er eisini í fínasta ordan. Tað, sum stendur eftir í dag, er trivaligi sigurin og rómurin millum tey mongu viðhaldsfólkini í vakra summarveðrinum í Gundadali. Venjarin valdi at nýta somu byrjunaruppstilling, sum hevur leitt okkum til sigurs hesi...
text: #000014
text: Andras Frederiksberg er aftur í NSÍ
text: #000016
text: 21 ára gamli Andras Frederiksberg hevur skrivað undir 2-ára sáttmála við NSÍ. Samstundis er greitt, at Meinhard Olsen eisini heldur fram í felagnum. Andras spældi við NSÍ í 2012 og 2013, og nú verður miðvallarin aftur at síggja í gulum við Løkin. Við hesum hevur NSÍ nú sáttmálar við 16 leikarar til komandi ár. Flestu...
text: #000017
text: Atkvøðugreiðslan byrja kl. 20.00 og endar í morgin á miðnátt. [poll id=”92′′]
text: #000020